અંકિતાના મૃત્યુની તપાસમાં મહારાષ્ટ્રના મુખ્ય પ્રધાન દેવેન્દ્ર ફડણવીસ પૂરતો રસ લઈ રહ્યા છે. અંકિતાની અંતિમયાત્રા સમયે આવી જાહેરાત ઘાટકોપર (વેસ્ટ)ના ભારતીય જનતા પાર્ટીના અધ્યક્ષ રવિ પૂજે કરી હતી. તેમણે કહ્યું હતું કે ‘અંકિતાના રહસ્યમય મૃત્યુની માહિતી દેવેન્દ્ર ફડણવીસને મળતાં તેમણે તરત જ તેમની પત્ની અમૃતા ફડણવીસને કોહિનૂર હૉસ્પિટલની મુલાકાત લેવા જણાવ્યું હતું. ગઈ કાલે બપોરે અમૃતા ફડણવીસ હૉસ્પિટલમાં પહોંચે એ પહેલાં જ અંકિતાનું મૃત્યુ થયું હોવાના તેમને સમાચાર મળ્યા હતા. આથી દેવેન્દ્ર ફડણવીસે પોલીસના ઉચ્ચ અધિકારીઓને આ બનાવ પર નજર રાખવાની સૂચના આપી હતી તેમ જ સંપૂર્ણ કેસની માહિતી તેમને મળવી જોઈએ એવો આગ્રહ રાખ્યો છે.’